1998-ra motort váltottak, új motorbeszállítójuk a francia Peugeot lett. Ettől kezdve sokan egyfajta „nemzeti csapatként” tekintettek a Prostra (francia autó, motor, főszponzor, Total üzemanyag és francia pilóta Panis). A szezon során az állandó helyet kapott Trulli és Panis mindössze egy pontot szerzett, mégpedig a máig emlékezetes Belga Nagydíjon Trulli jóvoltából.